stanford-oval/wikipedia huggingface dataset:
מירנדה למברט
ביוגרפיה

למברט גדלה בלינדייל, טקסס. כשהייתה בת תשע הלכה עם הוריה למופע של זמר הקאנטרי המצליח גארת' ברוקס שעורר את התעניינותה במוזיקת קאנטרי.
בספטמבר 2001 הוציאה למברט באופן עצמאי אלבום שנקרא כשמה Miranda Lambert, אך האלבום לא זכה להצלחה. באביב 2003, השתתפה למברט בתוכנית המציאות נאשוויל סטאר וסיימה במקום השלישי. תוכנית זו הביאה לה פרסום משמעותי וב-15 בספטמבר 2003, למברט חתמה על חוזה הקלטות בחברת התקליטים אפיק רקורדס.
ב-2004, החלו ההקלטות לאלבומה המסחרי הראשון Kerosene (קרוסין) שיצא במרץ 2005. למברט הייתה שותפה בכתיבת רוב השירים באלבום. האלבום זכה להצלחה בארצות הברית הגיע למעמד פלטינה, נמכר בלמעלה ממיליון ומאה אלף עותקים והגיע למקום הראשון במצעד מכירות אלבומי הקאנטרי של הבילבורד. האלבום זיכה את למברט במועמדות לפרס גראמי (בקטגוריה "ביצוע הקאנטרי הטוב ביותר - נשים") וזכייה בפרס האקדמיה למוזיקת קאנטרי.
ב-2007 הוציאה למברט, הפעם תחת חסותה של חברת התקליטים קולומביה רקורדס, את אלבומה Crazy Ex-Girlfriend. האלבום הגיע להישגים דומים לקודמו במצעדים ובמכירות, ובנוסף זכה בתואר "אלבום השנה" של פרסי האקדמיה למוזיקת קאנטרי.
ב-2009 הוציאה למברט את האלבום Revolution. כמו קודמיו, האלבום הגיע למעמד פלטינה בארצות הברית ולמקום הראשון במצעד הקאנטרי של הבילבורד, אך אלבום זה רשם הישג נוסף- מעמד זהב בקנדה. בסך הכל נמכר האלבום בלמעלה ממיליון וחצי עותקים. שניים משירי האלבום שיצאו כסינגלים, "The House That Built Me" ו-"Heart Like Mine", הגיעו למקום הראשון במצעד שירי הקאנטרי של הבילבורד. השיר "The House That Built Me" זיכה את למברט בפעם הראשונה בזכייה בפרס גראמי (בקטגוריה "ביצוע הקאנטרי הטוב ביותר - נשים") ואף היה מועמד בקטגוריות "שיר השנה" ו-"שיר הקאנטרי הטוב ביותר". בפרסי האקדמיה למוזיקת קאנטרי זכה השיר בשלוש קטגוריות: "תקליט הסינגל של השנה", "שיר השנה" ו-"וידאו השנה".
בנובמבר 2011 הוציאה למברט את אלבומה הרביעי Four the Record, תחת חסותה של חברת התקליטים RCA רקורדס נאשוויל.
ביוני 2014 יצא אלבומה החמישי, Platinum. האלבום כולל 16 רצועות, מתוכן 3 יצאו כסינגלים. הסינגל השני, "Somethin' Bad" הוא דואט עם הזמרת קארי אנדרווד. האלבום מכר 180,000 עותקים בשבוע הראשון וכתוצאה מכך היה לאלבום הראשון של למברט שהגיע למקום הראשון בדירוג "Billboard 200". בפברואר 2015 האלבום זכה בפרס גראמי לאלבום הקאנטרי הטוב ביותר.
למברט הייתה נשואה לזמר הקאנטרי בלייק שלטון והשניים התגוררו בעיירה טישומינגו באוקלהומה. בחודש יולי 2015 השניים התגרשו מבלי שהביאו ילדים משותפים. בשנת 2019, הייתה שותפה לכתיבת השיר "My Only Child", של The Highwomen.
בשנת 2022 נכללה ברשימת טיים 100.
ב-13 בספטמבר 2024, למברט הוציאה את אלבומה העשירי, Postcards From Texas. היא עברה מחברת התקליטים סוני מיוזיק נאשוויל לריפבליק רקורדס, והתמקדה בהקלטת האלבום בטקסס, שם התחילה את הקריירה שלה.
דיסקוגרפיה > אלבומי אולפן

2005 : Kerosene
2007: Crazy Ex-Girlfriend
2009: Revolution
2011: Four the Record
2014: Platinum
2016: The Weight of These Wings
2019: Wildcard
2024: Postcards From Texas
פרסים ומועמדויות

פרס גראמי לאלבום הקאנטרי הטוב ביותר (2015)
Country Music Association Award for Female Vocalist of the Year (2013)
Country Music Association Award for Female Vocalist of the Year (2012)
Country Music Association Award for Female Vocalist of the Year (2011)
Country Music Association Award for Female Vocalist of the Year (2014)
Country Music Association Award for Female Vocalist of the Year (2017)
Country Music Association Award for Female Vocalist of the Year (2015)
טיים 100 (2022)
Country Music Association Award for Female Vocalist of the Year (2010)
| שנה | פרס | קטגוריה | עבודה מועמדות | תוצאה |
| --- | --- | --- | --- | --- |
| 2020 | פרסי איגוד מוזיקת הקאנטרי | בדרן השנה | מירנדה למברט | מועמדות |
| 2020 | פרסי איגוד מוזיקת הקאנטרי | סינגל השנה | "Bluebird" | מועמדות |
| 2020 | פרסי איגוד מוזיקת הקאנטרי | אלבום השנה | Wildcard | מועמדות |
| 2020 | פרסי איגוד מוזיקת הקאנטרי | שיר השנה | "Bluebird" | מועמדות |
| 2020 | פרסי איגוד מוזיקת הקאנטרי | זמרת השנה | מירנדה למברט | מועמדות |
| 2020 | פרסי איגוד מוזיקת הקאנטרי | האירוע המוזיקלי של השנה | "Fooled Around and Fell in Love" (בהשתתפות מארן מוריס, אל קינג,  אשלי מק'ברייד, טניל טאונס וקיילי האמאק) | מועמדות |
| 2020 | פרסי איגוד מוזיקת הקאנטרי | קליפ השנה | "Bluebird" | זכייה |
רשומה רפואית

מסמך רפואי נמשך מהרשומה הרפואית
רשומה רפואית היא אוסף שיטתי של מסמכים המתעדים היסטוריה רפואית של מטופל והטיפול בו.
המונח רשומה רפואית מתייחס הן לתיקיית הקרטון בה אסופים מסמכיו של המטופל והן למידע המתועד במסמכים, אשר מורכב מאוסף פרטי ההיסטוריה הרפואית של המטופל. מסמכים רפואיים הם מסמכים בעלי אופי פרטי במידה רבה, ולכן הטיפול בהם מעורר שאלות מוסריות וחוקיות רבות, כגון זכותם של צדדים שלישיים לעיון במסמכים אלה, דרכי שמירתם וגניזתם, ועוד. אף שארגון ושמירת הרשומה הרפואית נעשית בדרך כלל על ידי הרופאים והמוסדות המטפלים, החל מתחילת המאה ה-21, הולכת וגוברת באופן ניכר התופעה של מטופלים המנהלים רשומה רפואית אישית עבור עצמם.
מטרה

המידע השמור ומאורגן ברשומה הרפואית מאפשר לרופאים ולשאר אנשי מקצועות הבריאות לספק למטופל טיפול רפואי עקבי. הרשומה הרפואית מהווה אף בסיס לתכנון טיפול רפואי, מאפשרת תקשורת בין מטפלים שונים במטופל, מסייעת בשמירה על זכויותיו החוקיות של המטופל ושל המטפלים האחראים לטיפול בו, ולתיעוד שירותי בריאות שניתנו למטופל. הרשומה אף עשויה לשמש ככלי הוראה לתלמידי רפואה ומקצועות בריאות אחרים, כמקור מידע לבקרת איכות ולמחקר רפואי במוסד הרפואי. הרשומה הרפואית אף מאפשרת למטופל לחלוק במידע הרפואי אודותיו בין מטפלים ומוסדות בריאות שונים.
צורה

באופן מסורתי רשומות רפואיות נכתבו על גבי נייר ונשמרו בתיקיות קרטון. תיקיות אלה חולקו בדרך כלל באמצעות חוצצים לפי נושאים, ובכל חוצץ נוספו מסמכים בסדר כרונולוגי, על פי האירועים הבריאותיים בחיי המטופל. תיקיות פעילות נשמרו בדרך כלל במוסד המטפל, בעוד תיקיות בלתי פעילות נשמרו בארכיון. שיטה זו נהוגה עד היום בחלק מן המוסדות הרפואיים.
עם עליית השימוש במחשב התפתחה הרשומה הרפואית הממוחשבת, אשר הביאה לשינוי לא רק במראה הפיזי של הרשומה, אלא אף הגבירה במידה משמעותית את אפשרויות תיעוד ואיחזור המידע הרפואי.
תוכן הרשומה

אף שייתכנו הבדלים משמעותיים בין רשומה רפואית אחת למשנייה, רשומות רפואיות בדרך כלל מכילות את פרטיו המזהים של המטופל, את ההיסטוריה הרפואית (על פי המידע הנמסר מפי המטופל), וממצאי בדיקות רפואיות שבוצעו על ידי המטפלים. מידע נוסף העשוי להימצא ברשומה הרפואית הוא ממצאי בדיקות מעבדה, מרשמי תרופות שניתנו למטופל, הפניות לרופאים או מטפלים אחרים, מידע חינוכי שניתן למטופל, תוכניות טיפול עתידיות, הוראות לטיפול עצמי של המטופל ורישומי ביקורים אצל המטפל. בחלק מן המוסדות הרפואיים הרשומה הרפואית אף תכיל פרטים על תשלומים עבור שירותים רפואיים.
גישה לרשומה הרפואית

בישראל הרשומה הרפואית מוגדרת בחוק זכויות החולה התשנ"ו-1996, והיא כוללת, "בין היתר, פרטים מזהים של המטופל והמטפל וכן תכלול מידע רפואי בדבר הטיפול הרפואי שקיבל המטופל, עברו הרפואי כפי שמסר, איבחון מצבו הרפואי הנוכחי והוראות טיפול" המתועדים "בדרך של רישום או צילום, או בכל דרך אחרת, לרבות התיק הרפואי של המטופל שבו מצויים מסמכים רפואיים על אודותיו". החוק מטיל על המטפל, ובמוסד רפואי על מנהל המוסד, את האחריות לעדכון השוטף של הרשומה וכן לשמירתה, החוק אף מאפשר למסור את הרשומה לשמירת המטופל. אף בעת שהרשומה שמורה בידי המטפל, זכאי המטופל לקבל מידע אודותיו מן הרשומה וכן העתק הרשומה. המטפל רשאי שלא למסור מידע למטופל מתוך הרשומה הרפואית רק במקרים שבהם קיים חשש כי מסירת המידע עלולה לגרום למטופל לנזק חמור, גופני או נפשי, וזאת באישור ועדת אתיקה. החוק מטיל על המטפל והמוסד הרפואי חובה לשמור את המידע שברשומה בסוד. מסירת מידע מתוך הרשומה לאחרים אפשרית רק בנסיבות שאותן קובע חוק זכויות החולה, ביניהן: כאשר המטופל נתן את הסכמתו לכך; כאשר ועדת אתיקה אישרה את מסירת המידע לצורך הגנה על הציבור; כאשר המידע נמסר לעובד של המוסד הרפואי לצורך עיבוד המידע, או תיוקו.
תשלום בגין קבלת העתק מהרשומה

מטופל המבקש העתק מהרשומה הרפואית שלו בקופה, פטור מתשלום רק במקרה וקיימת סיבה רפואית לצורך שלו בהעתק התיק – המשך טיפול אצל רופא אחר טיפול בבית חולים וכו'. בכל מקרה אחר, הוא חייב בתשלום עבור קבלת העתק מהתיק, בהתאם לתעריפים המפורטים בתעריפון משרד הבריאות. מטופל המבקש העתק מהרשומה שלו בבית חולים ו/או אצל כל ספק רפואי אחר (שאינו הקופה), חייב בתשלום השתתפות עצמית בהתאם לתעריפים המפורטים בתעריפון משרד הבריאות.
לקריאה נוספת

אמל ג'ברין, בעלות ומסחר במידע רפואי: בין מצוי לרצוי, משפט רפואי וביו אתיקה, כרך 3 עמוד 211, 2010
הערות שוליים

↑  חוק זכויות החולה, התשנ"ו. סעיף 17.
↑  חוק זכויות החולה, סעיף 2.
| --- | --- |
בקרת זהויות :  NLI: 987007560687805171  LCCN: sh85083010  NARA: 10632221  NDL: 00565073
מרחביה (ירושלים)

אין תמונה חופשית
שכונת מרחביה היא שכונת מגורים קטנה במרכז ירושלים החדשה, שנוסדה בידי מספר אישים יהודים בשלהי שנות ה-30 של המאה ה-20. השכונה גובלת בשכונות קריית שמואל, טלביה וקטמון הישנה, והיא בנויה סביב הרחובות איתמר בן אב"י, הנשיא, הפלמ"ח, הגדוד העברי, מבוא יורם ומבוא הרכבי.
הקרקע שעליה נבנתה השכונה נרכשה בעסקה סיבובית מאת המסדר הנוצרי הישועי בירושלים. כמתווכים בין בעלי הקרקע הנוצרים לבין הרוכשים היהודים שימשו הסוחרים הערבים ג'וזף פסקל אלבינה וחאטשה קאנקאשיאן. בין הרוכשים היהודים בלט בעיקר הסוחר הירושלמי ראובן זילברשטיין, שלאחר רכישת הקרקע חילק את השטח למגרשים ומכר אותם לאישים ולמשפחות שונות. בין בוני הבתים הראשונים בשכונה נמנו עמינדב קרלין, זאב זילברשטיין וולטר כץ, ומעט מאוחר יותר גם בנה את ביתו בשכונה גם ראובן זילברשטיין עצמו, ברח' הפלמ"ח של ימינו.
במהלך מלחמת העצמאות נקלעה שכונת מרחביה לקו האש, ומשך תקופה ארוכה הומטרה על בתי השכונה אש מכיוון העמדות הערביות בשכונת קטמון, סביב מנזר סן סימון.
לאחר מלחמת העצמאות הפכה מרחביה לחלק מגוש השכונות היהודיות המרכיבות את לִבה של ירושלים המערבית, בהן רחביה, טלביה, קטמון וקריית שמואל. בתוך כך הלכה ואיבדה מרחביה את אופייה הייחודי, ועל פי רוב היא נחשבת כיום לחלק אינטגרלי משכונת קריית שמואל.
ראו גם

קריית שמואל (ירושלים)
לקריאה נוספת

ראובן גפני, בין הפילבוקס לבית הנשיא: סיפורן של קריית שמואל ושכונת מרחביה, ירושלים: תש"ע.
הערות שוליים

↑  האגודה העברית למען ירושלים, מפת ירושלים, 1948, בהוצאת ראובן מס, עם ציון שם השכונה 'מרחביה', באתר הספרייה הלאומית, אוסף המפות ע"ש ערן לאור
| --- | --- |
בקרת זהויות :  NLI: 987011247128605171 
ערך זה הוא קצרמרבנושא ירושלים. אתם מוזמנים לתרום לוויקיפדיה ו.
ג'יימס טיילור

| --- | --- |

 לידה:  12 במרץ 1948 (בן 76) בוסטון, ארצות הברית 
 שם לידה:  James Vernon Taylor 
 מוקד פעילות:  ארצות הברית, הממלכה המאוחדת 
 תקופת הפעילות:  מ-1966 
 מקום לימודים:  אקדמיית מילטון, בית הספר התיכון צ'אפל היל 
 סוגה:  פופ רוק, רוק קל, ג'אז-פאנק, קאנטרי, פולק רוק, רוק 
 שפה מועדפת:  אנגלית 
 כלי נגינה:  גיטרה, קלידים מוזיקליים, sets of free reeds, מפוחית פה, עוגב 
 חברת תקליטים:  האחים וורנר רקורדס, קולומביה רקורדס, EMI, קפיטול רקורדס, אפל רקורדס, סוני מיוזיק 
 בן או בת זוג:  Caroline "Kim" Smedvig (18 בפברואר 2001–?) 
 צאצאים:  Sally Taylor, Rufus Taylor, Ben Taylor, Henry Taylor 
 פרסים והוקרה:  היכל התהילה של הרוק אנד רול (2000)  North Carolina Award for Fine Arts (1998)  איש השנה של MusiCares (2006)  פרס מרכז קנדי (2016)  מדליית החירות הנשיאותית  המדליה הלאומית לאומנויות 
 www.jamestaylor.com
 פרופיל ב-IMDb
 חתימה:  
 
ג'יימס טיילור, 2011
ג'יימס טיילור (באנגלית: James Taylor; נולד ב-12 במרץ 1948) הוא זמר-יוצר וגיטריסט אמריקאי.
ביוגרפיה

טיילור נולד בבוסטון, מסצ'וסטס. הוא גדל בצ'פל היל, קרוליינה הצפונית, שם אביו היה דיקן בית הספר לרפואה של אוניברסיטת קרוליינה הצפונית. משפחתו בילתה את חופשות הקיץ באי מרתה'ס ויניארד, השייך למדינת מסצ'וסטס.
הקריירה של טיילור התחילה באמצע שנות ה-60, אך הוא הפך פופולרי בתחילת שנות ה-70, כאשר שר שירים בליווי גיטרה אקוסטית. הוא היה חלק מגל הזמרים-כותבים של התקופה שכלל גם את קרול קינג, ג'וני מיטשל, ג'ון דנוור, ג'קסון בראון וקרלי סימון.
אלבומו "Greatest Hits" מ-1976 מכר יותר מ-11 מיליון עותקים בארצות-הברית.
שלושת אחיו ואחותו של טיילור, אלכס, ליווינגסטון, יו וקייט, היו גם הם מוזיקאים והוציאו אלבומים. ילדיו עם קרלי סימון, בן וסאלי, החלו גם הם בקריירה מוזיקלית.
ביוגרפיה > הקריירה המוקדמת

טיילור למד צ'לו כילד, וב-1960 עבר לנגן בגיטרה. סגנון הנגינה שלו בכלי התפתח מהקשבה לשירי תפילה, למזמורים ולזמר הפולק וודי גאת'רי, שמאוחר יותר זוהה טיילור עם הסגנון שלו. בזמן לימודיו במילטון אקדמי, בית ספר תיכון במסצ'וסטס, פגש טיילור בדני קורטצ'מר והם החלו לנגן יחד מוזיקת פולק. לאחר שעזב את בית הספר, הקים טיילור להקה עם אחיו, אלכס, ולאחר מכן התאשפז בבית החולים בבלמונט בגלל דיכאון. הוא האמין שפעולה זו הצילה את חייו. הוא סיים תיכון בזמן שהיה בבית החולים לחולי נפש, ואז עזב אותו והקים להקה בשם "the Flying Machine" עם קורטצ'מר וג'ואל אובריאן. הלהקה הוחתמה בחברת התקליטים "Rainy Day Records" והוציאה לאור סינגל אחד, "Brighten Your Night with My Day", שלא זכה להצלחה.
בזמן שגר בניו יורק, התמכר טיילור להרואין. בעקבות שיחת טלפון בהולה, נסע אביו לניו יורק ו"הציל" אותו. ב-1968, עבר טיילור ללונדון והוחתם בחברת התקליטים "אפל" לאחר ששלח קלטת דמו למפיק פיטר אשר והוציא את אלבום הבכורה שלו, "James Taylor". האלבום לא נמכר היטב וההתמכרות של טיילור לסמים החריפה. הוא חזר לארצות הברית ואישפז את עצמו שוב בבית חולים בניסיון לפתור את בעיית הסמים שלו. ב-1969 הוא התאושש מספיק כדי להופיע שישה ערבים רצופים במועדון בלוס אנג'לס ובפסטיבל הפולק של ניופורט. זמן קצר לאחר מכן, הוא שבר את שתי ידיו בתאונת אופנוע באי מרתה'ס ויניארד ונאלץ להפסיק לנגן למשך מספר חודשים.
ביוגרפיה > ההצלחה של שנות ה-70

לאחר שהתאושש מהתאונה, החתימה חברת התקליטים האחים וורנר את טיילור והוא עבר לקליפורניה, אולם פיטר אשר נותר המנהל ומפיק התקליטים שלו. האלבום השני שלו, "Sweet Baby James", היה הצלחה אדירה, ובראשו הסינגל "Fire and Rain", שיר אודות ניסיונו בבית החולים לחולי נפש וההתאבדות של חברו. ההצלחה של הסינגל והאלבום יצרה עניין גם סביב אלבומו הראשון של טיילור, "James Taylor", והביא אותו ואת הסינגל מתוכו "Carolina on My Mind" חזרה למצעדים.
טיילור עבד עם דניס וילסון (מלהקת הביץ' בויז) על סרט בשם "Two-Lane Blacktop", שלא הצליח בזמנו. ב-1971 יצא אלבום מצליח נוסף בשם "Mud Slide Slim and the Blue Horizon". הוא זכה בפרס גראמי על הגרסה שלו לשיר ששרה קרול קינג, "You've Got a Friend".
ב-1972 טיילור הוציא את האלבום "One Man Dog" והתחתן עם קרלי סימון, גם היא זמרת-כותבת שירים. אלבומו הבא, משנת 1974, "Walking Man", אכזב, אך הבא אחריו, "Gorilla", הצליח. חלק מההצלחה קשורה לסינגל המצליח "How Sweet It Is (To Be Loved by You)", חידוש לשיר של מרווין גיי. אחריו יצא ב-1976 האלבום "In the Pocket" ואלבום שכלל את אוסף להיטיו הגדולים "Greatest Hits" שהיה להצלחה מסחרית גדולה מאוד ונשאר עד היום האלבום הנמכר ביותר של טיילור.
ב-1981 הודיעה קרלי סימון על פירוד בין בני הזוג כתוצאה מ"צרכים שונים" של בני הזוג. הפירוד הפך לגירושין רשמיים ב-1983. ילדיהם בן טיילור (אנ') וסאלי טיילור (אנ') אף הם זמרים-יוצרים.
טיילור חתם בקולומביה רקורדס, הוציא את האלבום "JT" ב-1977, וזכה בפרס גראמי נוסף בקטגוריית זמר מבצע בפופ, עבור השיר "Handy Man".
לאחר שיתוף פעולה עם ארט גרפונקל, ותקופה קצרה בברודוויי, פרש טיילור לשנתיים, וחזר לפעילות ב-1979 עם האלבום "Flag", שהצליח, למרות שלא היו בו להיטים. טיילור גם הופיע במופע "No Nukes", במדיסון סקוור גרדן, ובאלבום ובסרט שיצאו בעקבותיו.
ביוגרפיה > שנות ה-80 וה-90

החל מ-1985, לאחר ששוב התאושש מבעיות הסמים שלו, התחדשה הקריירה של טיילור. האלבום "That's Why I'm Here" החל סדרה של אלבומים שנחשבו כאיכותיים אף שיצאו לעיתים רחוקות יותר מהאלבומים הראשונים.
הוא אף נישא בשנית ב-1985, לשחקנית קת'לין ווקר, נישואים שנמשכו כעשור עד גירושיהם ב-1995.
הוא החל בסיבובי הופעות שהיו מלווים במוזיקאים ולהקת ליווי. הדיסק הכפול מ-1993, "LIVE" תיעד את מסע ההופעות שהיה ברמה מוזיקלית גבוהה.
ביולי 1988, במסגרת סיבוב הופעות עולמי, ביקר בישראל והופיעה בבריכת הסולטן בירושלים.
שני האלבומים המקוריים מ-1990 הצליחו במיוחד: אלבומו ה-13, "New Moon Shine", קיבל אלבום פלטינה ב-1991 והאלבום "Hourglass" קיבל פרס גראמי עבור אלבום הפופ הטוב ביותר ב-1998.
ביוגרפיה > שנות ה-2000

בין שני אלבומי אוספי להיטים, יצא ב-2002 האלבום "October Road" שנתקבל היטב על ידי קהל אוהד. הוא הכיל עיבודים שקטים אך מתוחכמים, שאחד מהם זכה בגראמי. ב-2004 לאחר שבחר שלא לחדש את החוזה עם חברת קולומביה\סוני, הוא הוציא לאור את האלבום "James Taylor: A Christmas Album" שהופץ על ידי חברת הולמרק (Hallmark Cards).
טיילור, שתמיד היה פעיל בנושאי איכות הסביבה וקידום נושאים ליברליים, הצטרף באוקטובר 2004 לסבב ההופעות "Vote for Change", וניגן בסדרת קונצרטים במדינות המתנדנדות בבחירות בארצות הברית. קונצרטים אלו אורגנו על ידי MoveOn.org במטרה הכללית לשכנע אנשים להצביע עבור ג'ון קרי וכנגד ג'ורג' וו. בוש בקמפיין הנשיאותי של אותה השנה. טיילור הופיע שם יחד עם להקת הבנות, דיקסי צ'יקס.
ב-2001 התחתן טיילור בפעם השלישית, עם קרולין (קים) סמדוויג, מנהלת יחסי הציבור והשיווק של התזמורת הסימפונית של בוסטון. לזוג נולדו תאומים בנים בשנת 2001.
ב-26 באפריל 2003 הוקדש לכבודו גשר בצ'פל היל, ליד בית ילדותו.
ב-2010 חזר להופיע עם קרול קינג במועדון "הטרובדור" בלוס אנג'לס, בסדרת מופעים נוסטלגיים שקצרו הצלחה רבה ויצאו על גבי תקליטור. בהמשך להצלחה המשיכו טיילור וקינג להופיע בהופעות חיות בארצות הברית.
טיילור הוא דמוקרט, וב-21 בינואר 2013 נטל טיילור חלק בטקס השבעתו של נשיא ארצות הברית ברק אובמה לכהונה שנייה, כאשר שר את "America the Beautiful".
ב-2015 עוטר במדליית החירות הנשיאותית על ידי הנשיא ברק אובמה.
באוקטובר 2024, פורסם כי לוק קומבס, אריק צ'רץ', טיילור ובילי סטרינגס מארגנים את האירוע "Concert for Carolina", מופע התרמה לסיוע לנפגעי הוריקן הלין, שיתקיים ב-26 באוקטובר באצטדיון בנק אוף אמריקה בשארלוט, קרוליינה הצפונית.
הערות שוליים

↑  משה שוסטר, צובט מיתרי לב - ג׳יימס טיילור; בריכת־השולטן, 12.7.88, כל העיר, 15 ביולי 1988
↑  אנתוני דקרטיס, האיחוד המוצלח של ג'יימס טיילור וקרול קינג, באתר הארץ, 18 ביוני 2010
↑  President Obama Names Recipients of the Presidential Medal of Freedom, אתר הבית הלבן, 16 בנובמבר 2015
↑   אי-פי, אובמה העניק את מדליית החרות ל-17 מגדולי האומה, בהם יצחק פרלמן, באתר הארץ, 25 בנובמבר 2015
↑  Melinda Newman, Luke Combs, Eric Church & More Plan Hurricane Helene Relief Benefit Show, Billboard, ‏2024-10-07 (באנגלית אמריקאית)
| --- | --- |
בקרת זהויות :  NLI: 987007427423305171  PLWABN: 9810683069805606  BIBSYS: 5030222  BNE: XX1134055  BnF: cb13922016d (data)  CANTIC: a11831996  GND: 122983556  ISNI: 0000 0001 2023 8049  LCCN: nr89010658  LNB: 000098018  MusicBrainz: 107d0c22-d051-4d98-8206-4e14de02132a  NKC: xx0031281  NLA: 35799215  NLK: KAC200905551  NSK: 000236471  NTA: 072776277  SNAC: w6gj1hzt  SUDOC: 124361773  Trove: 1092639  VIAF: 35352272   WorldCat (עם VIAF): 35352272 
ג'יימס טיילור בתחילת שנות ה-70
Welcome to New York

| --- | --- |
 סינגל שיווקי בביצוע טיילור סוויפט
 מתוך האלבום 1989
 יצא לאור:  20 באוקטובר 2014
 תאריך הקלטה:  2013–2014
 סוגה:  סינת'פופ
 שפה:  אנגלית
 אורך:  3:32
 חברת תקליטים:  ביג משין
 כתיבה:  טיילור סוויפט, ראיין טדר
 הפקה:  ראיין טדר, נואל זנקנלה, טיילור סוויפט
Welcome to New York (בעברית: ברוכים הבאים לניו יורק) הוא סינגל שיווקי שהוקלט על ידי הזמרת-יוצרת האמריקאית טיילור סוויפט, מתוך אלבומה החמישי, 1989. השיר יצא לאור ב-20 באוקטובר 2014, על ידי חברת התקליטים ביג משין רקורדס, כסינגל השיווקי השני מתוך האלבום.
אף על פי שלא יצא כסינגל, הצליח השיר להגיע למקום ה-48 במצעד הבילבורד הוט 100.
רקע וכתיבה

השיר נכתב על ידי טיילור סוויפט וראיין טדר והופק על ידי סוויפט, טדר ונואל זנקנלה. השיר הוא שיר בסגנון הסינת'פופ. סרטון המילים של השיר אשר הועלה ליוטיוב ב-11 בספטמבר 2015, הצליח לצבור 2.5 מיליון צפיות. במצעדי הבילבורד זכה השיר להצלחה, כאשר דורג במקום ה-19 במצעד קנדה הוט 100.
בארצות הברית, זכה השיר למעמד הפלטינה על סך מכירות של כמיליון עותקים.
ביקורת

כלפי השיר הופנו ביקורות חיוביות, תוך שברולינג סטון הוא דורג במקום ה-93 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 49 |  |
| רולינג סטון | כל 206 השירים של טיילור סוויפט, לפי דירוג | 93 |  |
| BuzzFeed | 167 השירים הטובים ביותר של טיילור סוויפט, לפי דירוג | 144 |  |
| NME | השירים הטובים ביותר של טיילור סוויפט, לפי דירוג | 63 |  |
| Paste | 158 השירים הטובים ביותר של טיילור סוויפט, לפי דירוג | 113 |  |
| Vulture | 179 השירים הטובים ביותר של טיילור סוויפט, לפי דירוג | 134 |  |
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Welcome to New York" בוצע באצטדיון ג'איינטס במזרח רתרפורד, ניו ג'רזי, ב-28 במאי 2023 יחד עם השיר "Clean".
מיקומי שיא

|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |   ‏‏‏  מצעדים ודירוגים (2014)>  |
| --- | --- | --- | --- |
|  אוסטרליה | מצעד הסינגלים האוסטרלי | 23 |  |
|  אירלנד | מצעד הסינגלים האירי | 55 |  |
|  ארצות הברית | בילבורד הוט 100 | 48 |  |
|  דנמרק | היטליסטן | 27 |  |
|  הונגריה | Rádiós Top 40 | 16 |  |
|  הממלכה המאוחדת | מצעד הסינגלים הבריטי | 39 |  |
|  יפן | יפן הוט 100 | 80 |  |
|  ניו זילנד | המצעד הניו זילנדי הרשמי | 6 |  |
|  ספרד | PROMUSICAE | 21 |  |
|  סקוטלנד | מצעד הסינגלים הסקוטי | 16 |  |
|  צרפת | SNEP | 85 |  |
|  קנדה | קנדה הוט 100 | 19 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה | 1,000,000 |
| בריטניה (BPI) | כסף | 200,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 20 באוקטובר 2014 | הורדה דיגיטלית | ביג משין |  |
Welcome To New York (Taylor's Version) > מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 16 |  |
|  עולמי | בילבורד גלובל ללא ארצות הברית | 23 |  |
|  ארצות הברית | בילבורד הוט 100 | 14 |  |
|  ארצות הברית | מצעד שירי הסטרימינג | 9 |  |
|  קנדה | קנדה הוט 100 | 15 |  |
ג'ו ג'קסון

| --- | --- |

 לידה:  11 באוגוסט 1954 (בן 70) בורטון על הטרנט, הממלכה המאוחדת 
 שם לידה:  דייוויד איאן ג'קסון
 שם במה:  Joe Jackson 
 מוקד פעילות:  הממלכה המאוחדת 
 תקופת הפעילות:  מ-1970 
 מקום לימודים:  האקדמיה המלכותית למוזיקה 
 סוגה:  פאנק רוק, סקא, גל חדש, ג'אז פופ, ג'אז, מוזיקה קלאסית
 שפה מועדפת:  אנגלית 
 כלי נגינה:  שירה, פסנתר, קלידים, סקסופון
 חברת תקליטים:  A&M רקורדס, סוני קלאסיקל, וירג'ין EMI רקורדס, סוני מיוזיק, אנטרטיינמנט וואן מיוזיק, רייקודיסק 
 פרסים והוקרה:  Grammy Award for Best Contemporary Instrumental Album (2001)  דב ברלין (2016) 
 joejackson.com
 פרופיל ב-IMDb
 
דייוויד איאן "ג'ו" ג'קסון (באנגלית: David Ian "Joe" Jackson; נולד ב-11 באוגוסט 1954) הוא מוזיקאי, זמר ופזמונאי ומלחין אנגלי. לאחר שניגן במשך שנים מוזיקה במועדונים, ג'קסון פרסם ב-1979 אלבום שכבר בו נכלל להיט בינלאומי ראשון, "?Is She Really Going Out with Him". לאחר מכן הוציא מספר סינגלים בסגנון מוזיקת הגל החדש, לפני שעבר למוזיקת פופ שהושפעה יותר מג'אז ויצר את הלהיט שהגיע לעשירייה הראשונה במצעד הפזמונים הבריטי בשנת 1982, "Steppin' Out". שמו נקשר בפלישה הבריטית השנייה לארצות הברית. בנוסף, הלחין ג'קסון מוזיקה קלאסית, הקליט 20 אלבומי אולפן והיה מועמד 5 פעמים לפרס הגראמי.
ביוגרפיה > שנותיו הראשונות

כיליד ברטון על טרנט, סטפורדשייר, דייוויד ג'קסון בילה את שנתו הראשונה בסוודלינקוט הסמוכה, דרבישייר. הוא גדל באזור פולסגרוב בפורטסמות', שם למד בבית הספר התיכון הטכני בפורטסמות'. הוריו של ג'קסון עברו לגוספורט הסמוך כשהיה נער. ג'קסון למד לנגן בכינור, אך עד מהרה עבר לפסנתר והפציר באביו להשיג פסנתר לאולם בית המועצה בפולסגרוב. ג'קסון החל לנגן בפסנתר בברים בגיל 16 וזכה במלגת הלחנה באקדמיה המלכותית למוזיקה בלונדון.
הלהקה הראשונה של ג'קסון, שהוקמה בגוספורט, נקראה אדוארד בר ושינתה את שמה מאוחר יותר ל"זרועות ורגליים". הלהקה התפרקה בשנת 1976 לאחר שהוציאה שני סינגלים שלא זכו להצלחה. ג'קסון היה עדיין ידוע כדייוויד ג'קסון כשהצטרף ל"זרועות ורגליים" אך בתקופה הזו כבר קראו לו בשם החיבה "ג'ו", שהתבסס על דמיונו לדמות ג'ו פיאנו, שאליה התחפש הכלב סנופי. ג'קסון הופיע במשך תקופה מסוימת בחוגי קברט כדי להרוויח כסף להקלטת דמו.
ביוגרפיה > להקת ג'ו ג'קסון

בשנת 1978 הוחתם ג'קסון בחברת A&M Records ובשנה שלאחר מכן הוציאה להקתו את אלבום הבכורה שלה, "!Look Sharp", שהכיל שילוב של רוק, ג'אז מלודי וגל חדש, והזכיר את הזרם שאליו השתייכו בני דורו של ג'קסון, אלביס קוסטלו וגרהם פארקר. האלבום זכה להצלחה רחבה בביקורת, ובשנת 2013 הגיע למקום ה-98 ברשימת מאה אלבומי הבכורה הטובים ביותר בכל הזמנים של הירחון רולינג סטון. האלבום זכה להצלחה מסחרית מסוימת, במיוחד הודות לסינגל הבכורה "האם היא באמת יוצאת איתו?". האלבום הבא של הלהקה, "אני האיש", לא זכה להצלחה דומה. הלהקה התפרקה בשנת 1981.
בהמשך הוציא ג'קסון אלבום ג'אז ובשנת 1982 הוציא את אלבומו Night and Day, ששני שירים ממנו, "Steppin 'Out " ו-"Breaking Us in Two" הגיעו לעשירייה הראשונה במצעדי הפזמונים בבריטניה ובארצות הברית וזכו להצלחה במדינות רבות.
בשנת 1984, ניו יורק הפכה לבסיס הבית של ג'קסון, והוא הקליט שם את Body and Soul. הוא הושפע רבות מלהיטי ג'אז וסלסה, ושירו "אתה לא יכול להשיג את מה שאתה רוצה (עד שלא תדע מה אתה רוצה)" הגיע למקום ה-15 במצעד האמריקני. . בהמשך ניגן פסנתר באלבומה של ג'ואן ארמטריידינג, "סודות סודיים" וכן שיתף פעולה עם המוזיקאית סוזן וגה.